Ferratum

Vēsture

2004. gadā Jorma Jokela pārdeva uzņēmumu Jokela Capital Oy. 2005. gadā viņš nodibināja jaunu kapitālsabiedrību Ferratum. Tas bija pirmais uzņēmums, kas sāka izmantot mobilās tehnoloģijas kreditēšanā Eiropā, ļaujot viegli un ērti noformēt īstermiņa aizņēmumus, aizsūtot vienkāršu īsziņu.
2006. gadā uzņēmuma darbība tika paplašināta Zviedrijā un Igaunijā. 2007. gadā Ferratum ienāca Latvijā. Līdz 2010. gadam tika apgūts Lietuvas, Čehijas, Slovākijas, Nīderlandes, Polijas, Spānijas, Dānijas un Bulgārijas tirgus.
2011. gadā Ferratum sāka darboties Apvienotajā Karalistē, Beļģijā, Horvātijā, Jaunzēlandē un Austrālijā. 2012. gadā grupas klientu skaits sasniedza vienu miljonu, un tā ienāca Krievijas tirgū. 2012. gada septembrī Maltas finanšu uzraudzības institūcija izdeva Eiropas Savienības kredītiestāžu licenci.
2014. gadā ieiets Vācijas un Rumānijas tirgū, bet 2015. gadā — Kanādā, Francijā un Norvēģijā.
2015. gada 6. februārī Ferratum pabeidza sākotnējo publisko piedāvājumu, tā akcijas sāktas kotēt Frankfurtes fondu biržā.Ferratum akcijas pārdotas starptautiskiem investoriem. Akciju pārdošanas cena bija 17 EUR, uzņēmuma tirgus vērtība bija aptuveni 370 miljoni EUR. Kopumā tika iegūti EUR 48 miljoni uzņēmuma turpmākās izaugsmes finansēšanai: jauniem produktiem un uzņēmējdarbības paplašināšanai. Pēc iekļaušanas biržas sarakstā Jorma Jokela joprojām bija lielākais uzņēmuma akcionārs.
Ferratum mobilā banka uzsāka darbību 2016. gadā Vācijā, Zviedrijā un Norvēģijā.

Vadība

Ferratum Grupas direktoru padome, kuru vada Jorma Jokela, ir darbam uzticīga uzņēmējdarbības speciālistu komanda, kurā apvienota pieredze un zināšanas no plaša attiecīgo nozaru loka.
Lea Līgusa (Lea Liigus) ir Grupas Juridiskās un atbilstības nodaļas vadītāja un Grupas banku darbības filiāles, Ferratum Bank p.l.c., vadītāja. Viņa ir studējusi jurisprudenci Tartu Universitātē, Igaunijā, un ieguvusi maģistra grādu tiesību zinātnē (LL.M) Līgumu un komerctiesību programmā Helsinku Universitātē. Pirms Lea Līgusa pievienojās Grupai 2006. gadā, viņa strādāja kā lektore komerctiesībās un Eiropas tiesībās Igaunijas Biznesa skolā, Tallinā un specializējās kā advokāte komerctiesībās, finanšu tiesībās un Eiropas tiesībās juridiskajā firmā Sorainen, Igaunijā.
Saku Timonens (Saku Timonen) ir Aizdevumu nodaļas vadītājs, strādā grupā kopš 2009. gada. Viņš no 1996. līdz 2001. gadam Helsinki School of Economics and Business Administration studēja tirgzinību, finanses un ekonomiku. Laikā no 2000. līdz 2006. gadam viņš bija tirgvedības plānotājs, produktu un attiecību menedžeris Sampo bankā. Laikā no 2006. līdz 2009. gadam viņš strādāja kā nedrošo darījumu produktu menedžeris GE Money Oy.
Dr. Klemens Krauze (Dr. Clemens Krause) ir uzņēmuma galvenais finanšu direktors un Ferratum Capital Germany GmbH rīkotājdirektors. Viņš ir studējis biznesa administrāciju Westfälische Wilhelms-Universität Minsterē. Laikā no 1989. līdz 1994. gadam viņš strādāja Grāmatvedības institūtā Minsterē, vienlaikus iegūstot doktora grādu. 1994. gadā Klemens Krauze pievienojās Bankgesellschaft Berlin AG, kur viņš strādāja kā menedžeris un projektu finansēšanas direktors. Pirms viņš pievienojās grupai 2012. gadā, viņš strādāja vadošos amatos Vācijā Deutsche Bahn, E-Loan Europe, E*Trade Germany, GE Money Bank un Commerzbank.
Ari Tiukanens (Ari Tiukkanen) ir grupas tirdzniecības un operāciju vadītājs. Viņš studēja rūpnieciskās inženierzinātnes Jyväskylä University of Applied Sciences un 1986. gadā absolvēja to, iegūstot inženierzinātņu bakalaura grādu (BSc). Pirms Ari Tiukanens pievienojās Ferratum 2015. gadā, viņš bija būvniecības un rūpnieciskās uzņēmējdarbības vadītājs Metsä Wood laikā no 2012. līdz 2015. gadam, Icare Finland/Revenio Group vadītājs laikā no 2008. līdz 2012. gadam, Paloheimo Group komercdirektors laikā no 2006. līdz 2008. gadam, celtniecības produktu darījumu līnijas vadītājs Finnforest laikā no 1999. līdz 2006. gadam un ieņēma dažādus vadošos amatus Halton Group laikā no 1992. līdz 1999. gadam.

Uzņēmuma mērķis un misija

Uzņēmuma mērķis ir kļūt par vadošo starptautisko mobilo banku, kura piedāvā plašu produktu klāstu.
Ferratum misija ir nodrošināt vislabāko saskarsmi ar klientiem aizdevumu un banku darbības procesos un personīgu klientu apkalpošanu visu diennakti visās nedēļas dienās. Pakalpojumi tiek nodrošināti tiešsaistē Ferratum un tā partneru tīmekļa vietnēs un mobilajās lietotnēs.